मां के निधन पर माधुरी ने लिखा इमोशनल पोस्ट, बोलीं- वो यादों में जिंदा रहेंगी
Bollywood Actress Madhuri Dixit Shares Emotional Post After Her Mother's Death. बीते रविवार को एक्ट्रेस माधुरी दीक्षित की मां स्नेह लता दीक्षित का निधन हो गया। 91वे साल की उम्र उन्होंने दुनिया को अलविदा कह दिया। वहीं 11 मार्च की दोपहर वर्ली के श्मशान घाट पर उनका अंतिम संस्कार किया गया
बीते रविवार को एक्ट्रेस माधुरी दीक्षित की मां स्नेह लता दीक्षित का निधन हो गया। 91वे साल की उम्र उन्होंने दुनिया को अलविदा कह दिया। वहीं 12 मार्च की दोपहर वर्ली के श्मशान घाट पर उनका अंतिम संस्कार किया गया। मां को याद करते हुए माधुरी दीक्षित ने सोमवार को बेहद इमोशनल नोट शेयर किया।
उन्होंने लोगों को बहुत कुछ दिया
इंस्टाग्राम पर मां स्नेहलता के साथ फोटो शेयर करते हुए माधुरी ने लिखा- आज सुबह उठी तो आई( मां)का कमरा खाली पाया। यह हकीकत नहीं लगती है। उन्होंने हमें गले लगाना और जीवन का जश्न मनाना सिखाया। उसने इतने सारे लोगों को बहुत कुछ दिया। हम उन्हें बहुत याद करेंगे, लेकिन वह हमारी यादों में जिंदा रहेंगी। उनकी बुद्धि, पॉजीटिविटी और ग्रेस सभी तक पहुंचते थे। हम अपनी यादों के जरिए उनके जीवन को एक साथ सेलिब्रेट करेंगे। ओम शांति।’
सेलेब्स ने दी मां को श्रद्धांजलि
माधुरी दीक्षित के इस पोस्ट पर एक्ट्रेस मौनी रॉय ने लिखा- आई एम सॉरी मैम, आपके लिए बहुत सारा प्रेम। एक्ट्रेस जूही चावला ने लिखा- मेरी संवेदनाएं आपके साथ हैं, माधुरी। ईश्वर उनकी आत्मा को शांति प्रदान करे। एक्ट्रेस सुष्मिता सेन ने भी इस पोस्ट पर हार्ट इमोजी रिएक्ट किया।
सेलेब्स के अलावा फैंस ने भी माधूरी के इस पोस्ट पर रिएक्ट किया है। एक फैन ने लिखा- एक स्टार ने अपने सबसे खास स्टार को खो दिया। दूसरे फैन ने लिखा- इस दुख की घड़ी में हम सभी आपके साथ हैं। तीसरे फैन ने लिखा- मैम मेरा नाम भी माधुरी है और मेरी मां का नाम स्नेहलता, ये इत्तेफाक की बात है।
करीबियों के बीच हुआ माधुरी की मां का अंतिम संस्कार 
रविवार को मां स्नेह लता दीक्षित के अंतिम संस्कार में फिल्ममेकर सुभाष घई और इंद्र कुमार के अलावा कुछ नजदीकी रिश्तेदार और दोस्त शामिल रहे। इस दौरान श्मशान घाट पर कड़ी सुरक्षा देखने को मिली।